Mooinooi-saak: 5 weer in hof | Maroela Media
eNuus berig Koos Strydom (52), sy vrou, Mercia Strydom (22), Alex Modau (36) en twee broers van Mosambiek, onderskeidelik 18 en 25 jaar oud, het vlugtig in die hof verskyn en die saak is tot 27 September uitgestel wanneer die saak vermoedelik na die hooggeregshof in Pretoria oorgeplaas sal word. Al die beskuldigdes sal in aanhouding bly, behalwe Mercia, wat vroeër op borgtog vrygelaat is.
Die twee broers se name kan nog nie bekendgemaak word nie aangesien hulle ook van verkragting aangekla word.
Tumelo Menyatso, woordvoerder van die polisie, het buite die hof aan eNuus gesê die ondersoek is afgehandel en dat al vyf beskuldigdes se DNS met die moordtoneel verbind kan word.
Die aanklagte teen Maroeca Opperman, Moses Rakubu en Vincent Strydom is vroeër die maand teruggetrek. Vincent is Koos se seun.
Al vyf beskuldigdes staan tereg op twee aanklagte van moord, roof met verswarende omstandighede, twee aanklagte van ontvoering, drie aanklagte van diefstal en die onwettige besit van 'n vuurwapen en ammunisie. Die Mosambiekse broers staan ook tereg op twee aanklagte van verkragting.
In die akte van beskuldiging voer die staat aan dat Koos die baasbrein agter die Van Niekerk-egpaar se moord was. Volgens die staat het Koos 'n winkel op Joey en Anisha se kleinhoewe gehuur. Hy wou die kleinhoewe by die vroue koop en het 'n koopkontrak laat optrek.
Daai man.lyk sommer scary!!!?????
Anoniem ek stem saam met jou, wil hom nie in dag raakloop nie, wat nog te in die nag.
Iets maak nie sin rondom die oorskot wat nog nie gekry is nie. Iets hieromtrent mag dalk die sleutel inhou van n ander donker scenario. Die polisie sal moet aanhou krap tot daardie deel ook openbaar is. Ja nee kyk die tronklewe vat maar aan ou Koos so op die oog af. Hy sal regtig eintlik net goed lyk in n Amerikaanse elektriese stoel, eers net saggies sodat hy al die gebeure mooi kan vertel, ook die gebeure rondom die ander moordsaak waarby hy ook skynbaar betrokke was en dan al die ander booshede wat nog nie uitgevind is nie… Lees meer »